AB „Achema“ generaliniam direktoriui Ramūnui Miliauskui 2022-02-03 Nr.

Koncerno „Achema“ valdybos pirmininkei Lydai Lubienei

**(organizacijos pavadinimas) ragina užtikrinti profesinės sąjungos teisę į streiką ir kolektyvines derybas AB “ACHEMA”**

AB “Achema” darbuotojai buriasi į streiką, kuris prasidės vasario 8 d., 8.00 val.

Šiam streikui pritarė virš 80 proc. profesinės sąjungos narių - 30 proc. bendrovės darbuotojų. Tai parodė praeitų metų gruodį suorganizuotas slaptas profesinės sąjungos narių balsavimas dėl streiko paskelbimo.

.....................Jūsų organizacijos pavadinimas........................ reiškia palaikymą AB “Achema” darbuotojų streikui ir iškeltiems reikalavimams:

* Darbuotojų tarifinį darbo užmokestį indeksuoti kartą per metus, dėl konkretaus indeksacijos dydžio ateinantiems metams susitarti iki metų pradžios.
* Visiems darbuotojams skirti vienkartinį paskatinimą už metinius rezultatus, priklausomai nuo pasiektų rezultatų.
* Susitarti dėl ilgesnės nei numatyta Darbo kodekse viršvalandžių trukmės.
* Darbo apmokėjimo sistemą nustatyti kolektyvine sutartimi bei su ja supažindinti visus darbuotojus.
* Pasirašyti AB „Achema“ kolektyvinę sutartį, kuri galiotų 2 metus.

Pažymėtina, kad iki šiol profesinė sąjunga net kelerius metus bandė užmegzti konstruktyvų dialogą su bendrovės vadovybe ir ėmėsi visų įmanomų taikaus susitarimo priemonių, tačiau, deja, darbdavys tik imitavo dialogą. Šiuo metu kolektyvinės derybos nebevyksta, o Valstybinė darbo inspekcija atlikusi tyrimą nustatė darbo teisinius santykius reglamentuojančių teisės aktų pažeidimus ir darbdavį atstovaujantį asmenį patraukė administracinėn atsakomybėn.

Atkreipiame dėmesį, kad darbuotojų teisę į kolektyvines derybas yra numatyta tiek Tarptautinės darbo organizacijos Teisės burtis į organizacijas ir kolektyvinių derybų konvencijoje, tiek Europos Sąjungos pagrindinių teisių chartijoje, kituose svarbiuose tarptautiniuose teisės aktuose.

Tuo metu darbdavio laikysena ignoruoti tiek pačią profesinę sąjungą, tiek jos teisę kolektyviai derėtis nepateisina viešoje erdvėje pateikiamo socialiai atsakingos ir patikimos įmonės vardo.

Raginame Jus grįžti prie derybų su Achemos darbuotojų profesine sąjunga, ir, laikantis konstruktyvaus socialinio dialogo principų bei tarpusavio supratimo, siekti susitarimo ir pagaliau grįžti į pavyzdinių įmonių gretas, kurios gali didžiuotis kolektyvinėmis sutartimis ir kokybišku dialogu su darbuotojų atstovais.

Pagarbiai

Pirmininkas/-ė ..................................................